林文節紹聖日記後帖贊
作者：岳珂
朝代：宋

paragraphs: 進築之法，自古兵法所未有，而始于本朝。
予意其欲毀齒而兒不知，所以爲是漸取而漸摇。
曾不虞乎兵分力疲，反足以啟戎心之驕。
方聖主之側身，凜天變之未消。
章呂合謀，惟敵是挑。
豈知夫璿璣七政之必齊，而舞干兩階之自足以格有苗哉。
我鼓其鼛，我弓其弨，此帖之存，聖心是昭。